****ОБЩИНСКА ИЗБИРАТЕЛНА КОМИСИЯ ЯМБОЛ****

**ПРОТОКОЛ**

**№ 48**

**На 4 декември 2015 г. се проведе заседание на Общинска избирателна комисия Ямбол при следния**

**Д н е в е н р е д:**

1. Проект на решение относно: предсрочно прекратяване пълномощията на общински съветник в ОС гр. Ямбол и обявяване за следващият избран Общински съветник в ОС гр. Ямбол от ПП „ГЕРБ”

*докладчик: Екатерина Янева*

2. Доклад по входяща поща

*докладчик: Екатерина Янева*

3. Разни

**ПРИСЪСТВАХА**: Екатерина Янева, Мариана Гърдева, Светла Кирилова, Кристина Генова, Станка Раданова, Недялко Савов,Мирослава Янева, Весела Караманова, Драгомир Димитров и Младенка Делибалтова

**ОТСЪСТВАХА**: Мехмед Мехмедов

Заседанието бе открито в 16.00ч. и председателствано от г-жа Екатерина Янева– председател на комисията.

**ПРЕДСЕДАТЕЛЯТ ЕКАТЕРИНА ЯНЕВА**: Уважаеми колеги, в залата присъстват 10 членове на комисията.

Предлагам колегата Савов за преброител при поименното гласуване, а за изготвяне на протокола- колегата Кирилова. Който е съгласен с така направеното предложение, моля да гласува.

Гласували **За** – 10 членове: Екатерина Янева, Мариана Гърдева, Светла Кирилова, Кристина Генова, Станка Раданова, Недялко Савов,Мирослава Янева, Весела Караманова, Драгомир Димитров и Младенка Делибалтова

Против – няма.

**ПРЕДСЕДАТЕЛЯТ ЕКАТЕРИНА ЯНЕВА**: Колеги, повод за провеждане на днешното заседание е постъпило заявление с наш вх.№ 247/03.12.2015 г. от избраната за общински съветник в Община Ямбол от листата на ПП „ГЕРБ” Илиана Василева Бицова в проведените на 25 октомври избори за общински съветници и кметове за предсрочно прекратяване на пълномощията й, поради избирането й за заместник кмет на община Ямбол. В съответствие с чл.30, ал.4, т.4 и ал.7 от ЗМСМА и при спазване на разпоредбите на чл.458, ал.1 и ал.5 и чл.454, ал.6 от ИК, следва да се произнесем с решение, с което да прекратим пълномощията на Госпожа Бицова и да обявим за избран общински съветник следващият кандидат от листата на ПП „ГЕРБ”. Съобразно справката за класиране на общинските съветници се установява, че не е налице обстоятелството по чл.458, ал.5 от ИК , а в случая сме в хипотезата на чл.454, ал.6 от ИК, т.е. в случая ще обявим за избран общински съветник от списък Б от листата на ПП „ГЕРБ” – по първоначалното им подреждане в листата. И така колеги, съобразно горното, кандидатът за общински съветник от листата на ПП „ГЕРБ”, който следва да бъде обявен за избран за общински съветник е Денка Колева Петрова-Костова.

В тази насока е проекта на решението, което ще ви прочета.

В Общинска избирателна комисия в гр.Ямбол е постъпило заявление с вх.№247/03.12.2015г. от Илиана Василева Бицова – общински съветник от листата на ПП „ГЕРБ”, с което се иска прекратяване на пълномощията й като Общински съветник на основание чл. 30, ал.4, т.4 от ЗМСМА – избирането й като заместник - кмет на Община Ямбол. Към заявлението е приложен и документ, установяващ обстоятелството, че обявената за избрана с Решение №211-МИ/26.10.2015г. на ОИК Ямбол за общински съветник от ПП „ГЕРБ” Илиана Василева Бицова, считано от **01. 12.2015г**. заема длъжността заместник -кмет на Община Ямбол.

Общинска избирателна комисия в Община Ямбол констатира, че са налице законовите предпоставки на чл.30, ал.4, т.4 от ЗМСМА, за предсрочно прекратяване на пълномощията на общинският съветник Илиана Василева Бицова. На основание чл.30, ал.7 от ЗМСМА, ОИК Ямбол със същото Решение, с което се прекратяват пълномощията на общинския съветник, следва да определи като общински съветник следващият в листата на ПП „ГЕРБ”. От извършената проверка в Справката за класиране според преференциите от 26.10.2015г. на „Информационно обслужване“ АД, в призведените на 25 октомври 2015г. избори за общински съветници и кмет в Община Ямбол се установи, че не са налице обстоятелствата по чл.458, ал.5 от ИК. Предвид разпоредбата на чл.454, ал.6 от ИК, следващият в листата на ПП „ГЕРБ” кандидат е ДЕНКА КОЛЕВА ПЕТРОВА-КОСТОВА.

Предвид изложеното и на основание чл. 87, ал. 1, т. 1, във връзка с чл.458, ал.1 от ИК и чл.30, ал.4, т.4 и ал.7 от ЗМСМА Общинска избирателна комисия -Ямбол

**Р Е Ш И:**

1. Прекратява пълномощията  като общински съветник в ОС – гр. Ямбол на **ИЛИАНА ВАСИЛЕВА БИЦОВА**, с ЕГН ................ и анулира издаденото й Удостоверение **№ 13/27.10.2015г.**.

2.Обявява за избрана за общински съветник в ОС – Ямбол, от листата на ПП „ГЕРБ” **ДЕНКА КОЛЕВА ПЕТРОВА-КОСТОВА с ЕГН ....................**

3.Издава удостоверение на ДЕНКА КОЛЕВА ПЕТРОВА-КОСТОВА, за  общински съветник в ОС- гр. Ямбол.

4. Решението подлежи на обжалване по реда на чл.459 от Изборния кодекс в 7 /седем/ дневен срок пред Административен съд гр. Ямбол.

 5. В изпълнение на чл.30, ал.8 от ЗМСМА препис от настоящото Решение следва да бъде изпратено на Председателя на Общински съвет в гр.Ямбол в тридневен срок от влизането му в сила.

Колеги, чухте проекта за решение. Някакви коментари, предложения, допълнения има ли? След като няма такива който е съгласен моля да гласува.

НЕДЯЛКО САВОВ: **За** – 10 членове: Екатерина Янева, Мариана Гърдева, Светла Кирилова, Кристина Генова, Станка Раданова, Недялко Савов,Мирослава Янева, Весела Караманова, Драгомир Димитров и Младенка Делибалтова.

Против – няма.

**ПРЕДСЕДАТЕЛЯТ ЕКАТЕРИНА ЯНЕВА:** Решението се приема и е с №215-МИ от 04.12.2015г.

Продължаваме по т.2 от дневния ред, аз ще ви докладвам входящата поща:

**ПРЕДСЕДАТЕЛЯТ ЕКАТЕРИНА ЯНЕВА:** Колеги, получено е писмо електронната ни поща от ЦИК, касаещо по-скоро общинска администрация, относно осигуряването на условия за работа на ОИК до края на мандата на общинския съвет.

**ПРЕДСЕДАТЕЛЯТ ЕКАТЕРИНА ЯНЕВА:** В т. 3 от дневния ред държа да ви информирам, че в изпълнение на Решение №2946/19.11.2015г. на ЦИК, съответно наше решение №214-МИ/НР от 26.11.2015г. на 27.11.2015г. в присъствието на представители на общинска администрация отворихме стая 423, съответно торбата на СИК№ 282600001 от проведения на 25 октомври 2015г. избор за национален референдум и вътре в нея открихме избирателния списък. Съставмен е протокол, съобразно Решението на ЦИК и избирателния списък е предаден за проверка от ГД „ГРАО“ в МРРБ в изпълнение на Решение № 2693-МИ от 20 октомври 2015 г. на ЦИК.

Закривам днешното заседание в 16.30 ч.

ПРЕДСЕДАТЕЛ: Екатерина Янева

СЕКРЕТАР: Недялко Савов